CELEX: C2005/330/16
Language: fi
Date: 2005-12-24 00:00:00
Title: Asia C-373/05 P: Bart Nijsin  10.10.2005  tekemä valitus Euroopan yhteisöjen ensimmäisen oikeusasteen tuomioistuimen (toinen jaosto) asiassa T-377/04, Bart Nijs vastaan Euroopan yhteisöjen tilintarkastustuomioistuin,  26.5.2005  antamasta määräyksestä

24.12.2005   
            
            
               FI
            
            
               Euroopan unionin virallinen lehti
            
            
               C 330/8
            
         Bart Nijsin 10.10.2005 tekemä valitus Euroopan yhteisöjen ensimmäisen oikeusasteen tuomioistuimen (toinen jaosto) asiassa T-377/04, Bart Nijs vastaan Euroopan yhteisöjen tilintarkastustuomioistuin, 26.5.2005 antamasta määräyksestä
   (Asia C-373/05 P)
   (2005/C 330/16)
   Oikeudenkäyntikieli: ranska
   Bart Nijs on valittanut 10.10.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (toinen jaosto) asiassa T-377/04, Bart Nijs vastaan Euroopan yhteisöjen tilintarkastustuomioistuin, 26.5.2005 antamasta määräyksestä. Valittajan edustajana on asianajaja Fränk Rollinger.
   Valittaja vaatii, että yhteisöjen tuomioistuin
   
               —
            
            
               toteaa, että valitus voidaan muotonsa puolesta ottaa tutkittavaksi
            
         
               —
            
            
               toteaa, että valitus on sisältönsä puolesta perusteltu
            
         
               —
            
            
               toteaa, että Bart Nijsin oikeudenkäyntiä edeltävässä vaiheessa 27.2.2004 tekemän valituksen kohde on sama kuin Bart Nijsin 16.9.2004 ensimmäisen oikeusasteen tuomioistuimen kirjaamoon jättämässä kanteessa
            
         
               —
            
            
               toteaa, että Bart Nijsin kanne voidaan ottaa tutkittavaksi
            
         
               —
            
            
               kumoaa tämän johdosta ensimmäisen oikeusasteen tuomioistuimen toisen jaoston 26.5.2005 antaman määräyksen ja palauttaa esillä olevan asian ensimmäisen oikeusasteen tuomioistuimen muuhun kokoonpanoon istuntoa varten.
            
         Oikeudelliset perusteet ja pääasialliset perustelut:
   Valittaja katsoo, että ensimmäisen oikeusasteen tuomioistuin on virheellisesti jättänyt hänen kanteensa tutkimatta, vaikka oikeudenkäyntiä edeltävää menettelyä koskevia säännöksiä ja erityisesti henkilöstösääntöjen 90 artiklan 2 kohtaa on noudatettu.